section_heading: Kvalifikacije
paragraph_text: Prva kvalifikacijska runda počela je s neizvjesnošću za Ferrari, jer su popravljali Räikkönenov bolid koji je bio oštećen zbog izlijetanja na posljednjem slobodnom treningu. Nekako su mehaničari uspjeli složiti bolid te je Finac lako prošao u sljedeću rundu. Minutu i 18 sekundi prije kraja Romain Grosjean u Haasu, izletio je u prvom sektoru, čime je izazvao crvenu zastavu te prijevremeno zatvorio prvu kvalifikacijsku rundu. Treća kvalifikacijska runda nije donijela puno iznenađenja. Mercedes je za Ferrari bio neuhvatljiv, pa se Hamiltonov glavni konkurent za naslov morao zadovoljiti trećim najbržim vremenom, iako je startao s druge pozicije jer je Bottas imao kaznu za promjenu mjenjača. Hamilton je osvojio najbolju startnu poziciju na Suzuki prvi put u svojoj karijeri, te je time ostvario pole position na svim stazama u kalendaru.<ref> Hamilton na pole positionu na VN Japana F1Puls, objavljeno 7. listopada 2017. Pristupljeno 7. listopada 2017.